


MAİS lk 
Band Karo 


Tum Musalman Ho! 





oe 


A oe 


RAMESES 


About Abde Mustata Official 


Abde Mustafa Official, Ek Team Ahle Sunnat Wa Jama'at Se Jiska Maqsad Quraano Sunnat 

Allah Ta'ala Ka Hum Par Bahut Bada Ehsan Hai Ke Us Ne Humein 
Sab Se Behtareen Ummat Me Paida Farmaya Aur Apne Pyare Nabi 
Sallallaho Ta'ala Alaihi Wasallam Ko Humare Beech Bheja Taki 
Hum Andhero Se Nikal Kar Raushni Me Aa Jaye, Nafrat Ka Ghar 
Gira Kar Muhabbat Ka Mahal Banaye, Buraiyo'n Ko Chhod Kar 
Achhaiyo Ko Gale Lagaye Aur Humari Kisi Se Dosti Ya Dushmani 
Sirf Allah Aur Us Ke Rasool Ke Liye Ho 


Humare Nabi Sallallaho Ta'ala Alaihi Wasallam Jab Is Duniya 

Me Tashrif Laye To Har Taraf Burai, Zulm Aur Dehshat Ka 
Andhera Chhaya Hua Tha, Logo Ke Aqaid, Nazariyat Aur Aamaal 
Ka Bahut Bura Haal Tha Aur Unhe Sidhe Raste Par Lana, Burai 
Aur Acchai Ki Pahechan Sikhana, Zindagi Ka Asal Maqsad 
Batana Koi Aasan Kaam Na Tha Lekin Bahut Hi Qaleel Waqt Me 
Aap Sallallaho Ta'ala Alaihi Wasallam Ne Tamam Logo Ko Islam 
Ki Rassi Thamai Aur Aisi Misal Qayam Farmai Ke Is Ki Nazeer 
Dikhana To Door Ki Baat Koi Alfaz Ke Zariye Bhi Is Ki Tarif 
Bayan Nahi Kar Sakta 


Huzoor -e- Akram Sallallaho Ta'ala Alaihi Wasallam Ka 

Mubarak Zamana Bahut Accha Aur Khair Wala Tha, Us Ke Baad 
Sahaba Ka Zamana Bhi Aisa Hi Raha Lekin Jaise Jaise Waqt 
Guzarta Gaya, Huzoor Alaihissalam Ke Zamane Se Door Hota 
Gaya, Jahalat Badhne Lagi Aur Kayi Fitno Ne Sar Uthana Shuru 
Kiya Hatta Ke Maujooda Daur Humari Nazro Ke Samne Hai Jis Me 
Hum Har Din Naye Naye Fitno Ko Dekh Rahe Hai 


Deegar Kayi Fitno Ki Tarah Ek Ye Bhi Hai Ki Humare Mua'share 
Me Be Shumar Chize Aisi Aa Gayi Hai Jo Ghairo Ki Hai Aur Afsos 
Ki Baat Ye Hai Ke Hum Aisi Chizo Ko Pasand Bhi Kar Rahe Hain 
Yahudiyo, Nasraniyo, Hinduo Aur Angrezo Ke Bich Reh Kar 
Musalmano Par Un Ka Kafi Asar Hua Hai Ji Haan! Jab Se 
Musalmano Ne In Ki Sohbat Ikhtiyaar Ki Hai Tab Se Humare Chaal 
Chalan Me Kaseer Tabdiliya Hui Hai 

Khane Ka Tariqa, Sone Ka Tariqa, Qazae Haajat Ka Tariqa, 
Shadiyo Ka Tariqa, Humare Libas, Ghar, Khane, Yahan Tak Ki 
Chehre Ki Sajawat Bhi Ghairo Ki Tarz Par Hai 

(Allah Raham Farmaye) 


Musalamano Ki Ek Badi Tadad Gane Bajane Jaisi Khatarnak Bala 

Ki Chapet Me Hai 

Musalamano Ne Gane Bajane Ko Is Qadr Apne Beech Shamil Kar 
Rakha Hai Jaise Mano Apna Saathi Bana Liya Ho Lekin Unhe Ye 
Nahi Pata Ki Ye Saathi Unhe Kahan Le Ja Kar Chhodega! 

Bahut Afsos Ke Saath Ye Kehna Pad Raha Hai Ke Bahut Se Log Ab 
Gane Bajane Ko Bura Hi Nahi Samajhte! 

Shadi Ho Ya Walima, Aqiqa Ho Ya Mehndi Ki Rasm, Khatna Ho Ya 
Aur Koi Mahefil, Gane Bajane Ke Bina To Mukammal Hi Nahi Hoti 
Aur Agar Koi Ise Chhod De To Jahilo Ki Taraf Se Ajib Ajib Tane 
Diye Jate Hai Jise Hum Sab Acchi Tarah Jante Hai Lihaza Batane 

Ki Zaroorat Nahi 

Humare Sheher Me To Kayi Jagah Ye Dekha Gaya Aur Sunne Ko Mila 
Ke Jo Barat Me Baja Le Kar Nahi Aata Use Ye Tak Keh Diya Jata 
Hai Ke Woh Sunni Nahi Hai! Kya Sunniyat Ki Pehchan Ab Gana 
Bajana Rahe Gayi Hai? 


Hum Is Niyyat Se Ki Humare Musalman Bhaiyo Ki Islah Ho Jaye 
Aur Un Ke Dil Me Humari Baat Utar Jaye, Gane Bajane Ke 
Nugsanaat Bayan Kar Rahe Hai Lihaza Guzarish Hai Ki Qurano 
Sunnat Ke Farameen Mulahiza Farmaye Aur Allah Ta'ala Se Dua 
Karein Ke Woh Humein Is Gunah Se Bachne Ki Taufig Ata Farmaye 


Allah Ta'ala Irshad Farmata Hai : 
Aye Iman Walo! Islam Me Pure Dakhil Ho (Jao) Aur Shaitan Ke 
Qadmo Par Na Chalo Beshak Woh Tumhara Khula Dhushman Hai 


(208 2» 221) 


Dekhein! Quran Me Allah Ta'ala Ne Bilkul Wazeh Taur Par 

Farmaya Hai Ke Shaitan Ke Qadmo Par Na Chalo Kyuki Beshak Woh 
Tumhara Khula Dushman Hai Aur Gana Bajana Shaitan Ka Tariqa 
Hai Jaisa Ki Ek Riwayat Me Hai Ki Nabi -e- Kareem Sallallaho 

Ta'ala Alaihi Wasallam Ne Irshad Farmaya Ke Shaitan Ne Sab Se 
Pahele Noha Kiya Aur Gana Gaya 

Ek Riwayat Me Ye Bhi Hai Ki Jab Hazrate Dawood Alaihissalam 
Apni Surili Awaz Me Hamd Padhte (Yani Allah Ki Paki Aur Tarife 
Bayan Karte) To Pahad Wajd Me Aa Jate, Parinde Udte Udte Gir 
Padte, Janwar Jangalo Se Nikal Aate, Ped Jhumne Lagte, Behta 

Pani Ruk Jata, Jangli Janwar Ek Ek Mahine Tak Khana Peena 

Chhod Dete Aur Chhote Bacche Doodh Mangna Aur Rona Chhod Dete! 
Jab Shaitan Ne Ye Sab Dekha To Bahut Pareshan Hua Aur Bansuri 
Aur Tambura Banaya Aur Khub Gaya Aur Bajaya; Is Se Hua Ye Ki 
Log Do Girohon (Groups) Me Taqseem Ho Gaye, Jo Acche Log The 
Woh Hazrate Dawood Alaihissalam Ke Shaidai Hue Aur Jo Bure Log 
The Woh Shaitan Ke Saath Gane Bajane Lage 

(2018/4 Sik yiz El 9 
Ghaur Kijiye! Gana Bajana Kis Ka Kaam Hai Aur Khud Se Faisla 
Kijiye Ki Kya Hume Musalman Ho Kar Aise Kaam Karne Chahiye? 
Kya Hume Shaitan Ke Oadmo Par Chalna Chahiye? Ek Musalman Ka 
Jawab Har Baar Yahi Hona Chahiye Ki Nahi, Hargiz Nahi 


Gana Sunne Se Insan Ke Dil Me Nifag Bhi Paida Hota Hai 
Chunanche Hazrate Abdullah Ibne Mas'ood RadıAllahu Ta'ala. 
Anhu Ne Farmaya Ki Khel (Fuzool Khel Kud) Aur Gane Ki Awaz Dıl 
Me Nifaq Paida Kar Deti Hai Jis Tarah Pani Ghaas Uga Deta Halı 


ws SE 9 AAI GG Ji? 352 SL JB 3) 

Imam Jalaluddin Suyuti Alaihirrahama Likhte Hai Ke Gane Baje 

Se Apne Aap Ko Bachao Kyuki Ye Haya Ko Kam Karte Hai, Shehwat 
Ko Badhate Aur Ghairat Ko Barbad Karte Hai Aur Ye Sharab Ke 
Barabar Hai, Is Me Nashe Ki Si Tasir Hai 


@Q018L4 1 yi SA 506A NR 


Gane Bajane Ke Dunyawi Nuqsanat To Apni Jagah Hai Hi Lekin 
Aakhirat Me Bhi Is Gunah Par Shadid Azab Hoga, Chunanche Nabi 
-e- Kareem Sallallaho Ta'ala Alaihi Wasallam Ne Irshad 

Farmaya Ki Jo Gane Wale Ke Paas Baithe Aur Kaan Laga Kar 
Dhayan Se Sune To Allah Ta'alah Qiyamat Ke Din Us Ke Kaano Me 
Sisa (Pighla Ke) Undelega 


(20184 A cree lk JP ~ 263 S16 Is 4 OH) 


Gane Bajane Ki Aur Bahut Sare Nugsanat Hal Jin Me Se Chand Hum 
Ne Bayan Kiye Aur Ahle Aql Ke Liye Itna Hi Kafi Hai Aur 

Khulasa Yahi Hai Ki Gana Bajana Haram Aur Jahannam Me Le Jane 
Wala Amal Hai Jis Se Hume Bachna Chahiye 


Ek Aur Zaroori Baat Hum Arz Karna Chahte Hai Ke Aaj Kal Jo 

Gane Sune Jate Hai Woh Aap Ke Iman Ko Bhi Barbad Kar Sakte 

Hai! Musalamano Ke Liye Ghaur Ka Maqam Hai, Kahi Aisa Na Ho Ki 
Ye Gane Tumhe8 Kafir Bana De (Maazallah) 


Aksar Fılmı Gano Me Aise Ash'aar Hote Hain Jinhe Gungunane Ya 
Padhne Se Insan Kafir Ho Jata Hal! Sare Nek Aamal Barbad Ho 
Jate Hai, Biwi Se Nikah Tut Jata Hai Aur Humesha Ke Liye 
Jahannam Ka Mushtahig Ho Jata Hai! Agar Bina Tauba Kiye Mar 
Jaye To Kafir Kı Maut Marta Hai (Maazallah) 

Aisa Is Liye Hota Hai Ke Gano Me Kufriya Kalimaat Hote Hai Aur 
Baaz To Aise Hote Hai Jise "Sareeh Kufr" Kaha Jata Hai Yanı 
Agar Aap Ne Woh Ash'aar Padhe Aur Agarche Aap Ki Niyyat Aur 
Aqida Us Sher Ke Mutabig Na Bhi Ho To Bhi Aap Kafir Ho Jayege 
Hum Aap Ke Samne Kuch Misale Pesh Karte Hai Taki Aasani Se 
Samajh Mein Aa Jaye 


Ek Gane Me Ye Sher Hai : 

Haseeno Ko Aate Hai Kya Kya Bahane, 
Khuda Bhi Na Jane To Hum Kaise Jane? 
(Maazallah) 


Is Sher Me Saat Kaha Ja Raha Hai Ki Maazallah "Khuda Bhi Na 
Jane To Hum Kaise Jane" Ye Jumla Kufr Par Mabni Hai Kyuki Is 
Se Allah Ke Ilm Ka Inkar Sabit Hota Hai Halanki Allah Ta'ala 

Dilo Ke Woh Haal Tak Janta Hai Jise Insan Khud Acchi Tarah 

Nahi Janta 

Muslamano! Ghaur Karo Ke Kis Tarah Tum Apni Zuban Se Khushi 
Khushi Allah Ki Tauheen Kar Rahe Ho! Aise Ash'aar Gane Se Ya 
Gungunane Se Insan Kafir Ho Jata Hai, Us Ki Biwi Nikah Se 

Nikal Jati Hai Aur Jitne Nek Aamal Kiye The Sab Barbaad Ho 

Jate Hai Yani Koi Neki Nahi Bachti! 


Ye Khayal Rahe Ki Agar Logo Ki Islah Karna Maqsad Na Hota To 
Hum Kabhi In Gande Gano Ko Bayan Nahi Karte Lekin Chunki Hum 
Chahte Hai Ki Musalamano Ko Haqiqat Pata Chale, Is Liye Hum 
Yahan Gano Ke Kufriya Ash'aar Ki Nishan Dehi Kar Rahe Hai 


Ek Gane Me Ye Sher Hai : 

Jitni Pyari Aankhe Hai, Aankho Se Jhalkta Pyar, 

Qudrat Ne Banaya Hoga Fursat Se Tujhe Mere Yaar 

(Maazallah) 

Allah Ta'ala Masroof (Busy) Nahi Rehta Ke Use Kisi Kaam Ko 
Fursat Nikal Kar Karna Pade, Is Ka Ek Ye Matlab Bhi Nikalta 

Hai Ki Allah Ta'ala Ne Jise Fursat Se Banaya Woh Khubsurat Hai 
Aur Jise Jaldi Me Banaya Woh Badsurat (Astaghfirullah) 


Ek Gane Me Ye Sher Hal : 

Phulo Sa Chehera Tera, Kaliyo Si Muskan Hal, 

Rang Tera Dekh Kar, Roop Tera Dekh Ke Oudrat Bhi Hairan Hai 
(Maazallah) 

Is Sher Me Bhi Allah Ta'ala Ke Liye Woh Alfaz Istemal Kiye 
Gaye Hain Jo Us Ki Shaan Ke Laayeg Nahi Hai 

"Qudrat Bhi Hairan Hai" Is Se Ye Samajh Me Aata Hai Ki Use 
Kisi Aur Ne Banaya Hai Isi Liye Qudrat Hairan Hai 

Allah Ta'alah Hume Aise Ash'aar Sunne Se Bachaye 


Ek Gane Me Ye Sher Hai : 
Khuda Bhi Aasman Se Jab Zameen Par Dekhta Hoga, 
Mere Mahboob Ko Kis Ne Banaya Sochta Hoga! (Maazallah) 


Is Sher Me Gustakhi Ki Inteha Ho Gayi, Ye Kehna Ke "Mere 
Mahboob Ko Kis Ne Banaya Sochta Hoga" Kya Zahir Karta Hai Ki 
Kisi Aur Khuda Ne Use Banaya Hai? Kya Allah Ta'ala Sochta Hai 
Aur Kya Woh Aasman Se Zameen Par Dekhta Hai? Ye Sare Jumle 
Musalamano Ke Aqeede Ke Khilaf Hai Lekin Afsos Un Musalamano 
Par Jo In Gano Ko Sunte Aur Gungunate Hai 


Ek Gane Me Ye Sher Hai : 

Rab Ne Mujh Par Ye Sitam Kiya Hai, 
Sare Zamane Ka Gham Mujhe Diya Hal! 
(Maazallah) 


Ye Kehna Ke "Allah Ne Mujh Par Sitam Kiya Hai" Allah Ta'ala Ko 
Zalim Kehna Hai Jo Ki Sareeh Kufr Hai 

Allah Ta'ala Jo Karta Hai Ya Karega Woh Sab Adal Wa Insaf Hai, 
Us Ne Kisi Par Zulm Wa Sitam Nahi Kiya Aur Jo Use Zalim Kahe 
Woh Kafir Hai 


Ek Gane Me Ye Sher Hai : 
Meri Nigaho Me Kya Ban Ke Aap Rehte Hai, 
Qasam Khuda Ki! Khuda Ban Ke Aap Rehte Hain (Maazallah) 


Yahan To Mahboob Ko Khuda Banaya Ja Raha Hai Jo Ke Kufr Hai 
Ishqe Majazi Ka Bhoot Gana Gane Walo Par Is Qadar Sawar Ho 
Chuka Hai Ki Apna Deen Tak Bhul Baithe Halı 

Musalamano Ko Chahiye Ki Gane Bajane Se Fauran Tauba Kare Aur 
Apne Mobile, Computer Waghaira Se Gano Ko Mita De 


Ek Gane Me Ye Sher Hal : 

Ab Aage Jo Ho Anjam Dekha Jayega, 

Khuda Tarash Liya Aur Bandagi Bhi Kar Li! 

(Maazallah) 

Is Me Do Kufr Hai, Ek Ye Ki Khuda Tarash Liya Aur Bandagi Bhi 

Kar Li! 

Mere Musalaman Dosto Aur Bhaiyo! Kya Ab Bhi Aap In Behuda Gano 
Ko Sunege Aur Gungunayege? 


Ek Gane Me Ye Sher Hai : 

Seep Ka Moti Hai Tu Ya Aasman Ki Dhul Hai, 

Tu Hai Oudrat Ka Karishma Ya Khuda Ki Bhul Hai! 

(Maazallah) 

Is Sher Me Kaha Ja Raha Hai "Khuda Ki Bhul Hai” Jo Ki Kufr Hai 
Allah Ta'ala Bhulne Se Pak Hai, Samajh Nahi Aata Ke Ek 
Musalman Kis Tarah Aise Ash'aar Ko Sun Sakta Hal 

Ek Gane Me Ye Sher Hai: 

Dil Me Tujhe Bitha Kar, Kar Lugi Band Aankhe, 

Pooja Karugi Teri, Dil Me Rahugi Tere! (Maazallah) 


Is Sher Me Mahboob Ki Pooja Karne Ki Baat Ki Gay Hai Jo Ki 

Kufr Hai! 

Ek Gane Me Ye Sher Hai : 

Haaye! Tujhe Chahege, 

Apna Khuda Banayege! (Maazallah) 

Is Me Bhi Makhloog Ko Khuda Banane Ki Baat Ki Gayi Hai Jo Ke 
Kufr Hai! 

Ek Gane Me Ye Sher Hai : 

Dil Me Ho Tum, Aankho Me Tum, Bolo Tumhe Kaise Chahu? 

Pooja Karu Ya Sajda Karu? Jaise Kaho Waise Chahu! (Maazallah) 

Is Me Bhi Makhloog Ko Poojne Ki Baat Hai Jo Ki Kufr Hai! Kis! 

Ko Chahne Ka Kya Yahi Matlab Hal Ki Aap Use Khuda Bana Le Aur 
Us Ko Sajda Karna Shuru Kar De? Ye Gane Aap Ko Kis Raah Par Le 
Kar Ja Rahe Hai, Zara Ghaur Karein 

Ek Gane Me Ye Sher Hai : 

Saza Rab Jo Dega Woh Manzoor Hum Ko, 

Ke Ab Hum Tumhari Ibadat Karege! (Maazallah) 


Is Sher Me Allah Ke Azab Ko Halka Samjha Ja Raha Hai Ke Jo Bhi 
Saza Milegi Woh Hume Manzur Hai Aur Phir Ghaire Khuda Ki 
Ibadat Ka Irada Bhi Zahir Kiya Ja Raha Hai! 

Kya Insani Jism Me Ye Taqat Hai Ki Woh Allah Ke Azab Ko Dawat 
De Phir Kya Ye Jumla Zahir Nahi Karta Ki Azabe Ilahi Ko Halka 
Samajh Rahe Hai, Allah Ka Khauf Kare Aur Gane Bajane Se Tauba 
Kare 


Ek Gaane Mein Ye Sher Hai : 
Ya Rab Tune Dil Toda Mera Kis Mausam Me? (Maazallah) 


Is Sher Me Allah Ta'ala Par Aitraz Kiya Gaya Hai Jo Ke Kufr 

Hal 

Ek Gane Me Ye Sher Hai : 

Kaise Kaiso Ko Diya Hai, Aise Waiso Ko Diya Hai, 

Ab To Chappad Phad Maula, Apni Jebe Jhad Maula! (Maazallah) 
Is Sher Me Bhi Allah Ta'ala Par Aitraz Kiya Gaya Hai Ki Tune 
Kaise Kaiso Ko Diya Hai Aur Jebe Jhadne Ka Lafz Allah Ta'ala 
Ke Liye? (Maazallah) 


Ek Gane Me Ye Sher Hai : 
Be Chainya Samet Ke Sare Jahan Ki, 
Jab Kuchh Na Ban Saka To Mera Dil Bana Diya! (Maazallah) 


Is Sher Me Jo Alfaz Hai "Jab Kuch Na Ban Saka" Is Se Allah 
Ta'ala Ko Be Bas Qarar Diya Ja Raha Hai Jo Ki Khula Kufr Hai 
Kya Logo Ki Mat Mari Gayi Hai Ke Aise Gano Ko Sunte Hai Aur 
Phir Itna Hi Nahi, Shadiyo, Partiyo Me Bajate Bhi Hai 

Ek Gane Me Ye Sher Hai : 

Duniya Banane Wale! Duniya Me Aakar Dekh, 

Sadme Sahe Jo Maine Tu Bhi Utha Kar Dekh! (Maazallah) 


Is Sher Me Bhi Kufr Hai, Ye Allah Ta'alah Ki Tauheen Hai! 
Musalmano! Tumhari Ghairat Ko Kya Ho Gaya Hal? Kyu Tum Ab Bhi 
Gaane Sunte Ho? 

Ek Gane Me Ye Sher Hai : 

Duniya Banane Wale! Kya Tere Man Me Samai? 

Kahe Ko Duniya Banai? (Maazallah) 


Is Sher Me Allah Ta'ala Par Aitraz Kiya Gaya Hai Jo Ki Kufr 

Hai! Allah Ta'ala Jo Bhi Karta Hai Us Me Beshumar Hikmatein 
Hoti Hai Hai Agarche Humari Agi Ki Rasai Wahan Tak Na Ho Sake 
Hume Ye Tasleem Karna Hoga 

Allah Ta'ala Par Aitraz Karna Ki Ye Kyu Kiya, Ya Nahi Karna 

Tha Waghaira Kufr Hal 


Ek Gane Me Ye Sher Hai : 

Aye Khuda! In Haseno Ki Patli Qamar Kyu Banai? 

Tere Paas Mitti Kam Thi Ya Tu Ne Rishwat Khai? (Maazallah 
Summa Maazallah) 

Musalmano! Tumhare Samne Agar Koi Ghair Muslim Allah Ta'ala Ki 
Shaan Me Gustakhi Kare To Tum Marne Mitne Ke Liye Tayyar Ho 
Jate Ho Lekin Ye Kya Hua Ke Aaj Tumhare Gharo Me Aise Gane 
Bajaye Ja Rahe Hai Jis Me Khule Aam Allah Ta'ala Ki Tuheen Ki 

Ja Rahi Hai Aur Hum Use Sun Rahe Hai, Naujawano! Tumhare 
Mobile Phone Par Is Tarah Ke Saikdo Gane Maujood Hai Jise Tum 
Bade Shauq Se Sunte Ho; Allah Ke Waste Apne Dil Par Haath Rakh 
Kar Socho Ki Tum Kya Kar Rahe Ho! 

Ek Gane Me Ye Sher Hai : 

Us Hoor Ka Kya Kare Jo Hazaro Saal Purani Hai! (Maazallah) 


Is Me Jannati Hoor Ki Tauheen Ki Gayi Hai Aur Allah Ta'ala Ki 
Kisi Nemat Ki Tauheen Kufr Hai! 

Ek Gane Me Ye Sher Hai : 

Tujh Ko Di Surat Pari Si, Dil Nahi Tujh Ko Diya, 

Milta Khuda To Puchhta, Ye Zulm Tune Kyu Kiya? (Maazallah) 
Is Sher Me Allah Ta'ala Ko Zalim Kaha Gaya Hai Jo Ke Kufr Hai 
Allah Ta'ala Musalmano Ke Halaat Par Raham Farmaye 


Ek Gane Me Ye Sher Hai : 

O Mere Rabba Rabba! Ye Kya Ghazab Kiya? 
Jis Ko Banana Tha Ladki Use Ladka Bana Diya! 
(Maazallah) 


Is Sher Me Allah Ta'ala Par Aitraz Kiya Gaya Hai Jo Ke Kufr 
Hai 

Ek Gane Me Ye Sher Hai : 

Kisi Pathar Ki Murat Se Muhabbat Ka Irada Hai, 

Parastish Ki Tamnna Hai Ibadat Ka Irada Hai! (Maazallah) 


Jo Shakhs Kisi Makhlooq Ki Ibadat Karne Ki Tamanna Zahir Kare 
Woh Usi Waqt Kafir Ho Jata Hai, Ye Kufri Ashaar Humare Liye 
Zahar Se Zyada Khatarnaak Hai, In Se Khud Bhi Bache Aur Dusro 
Ki Bhi Islah Kare 


Ek Gane Me Ye Sher Hai : 

Mujhe Bato O Jahan Ke Malik! Ye Kya Nazare Dikha Raha Hai? 
Tere Samandar Me Kya Kami Thi Ke Aaj Mujh Ko Rula Raha Hai 
(Maazallah) 


Is Sher Me Allah Ta ala Par Aitraz Kiya Gaya Hal Jo Ke Kufr 
Hal 

Ek Gaane Mein Ye Sher Hai : 

Un Ki Kya Tarif Karu Main? 

Fursat Se Hai Rab Ne Banaya! (Maazallah) 

Is Me Ye Alfaz "Fursat Se Hai Rab Ne Banaya" Kufr Hal 
Allah Ta'ala Is Se Pak Hai Ki Woh Masroof Ho Aur Kisi Kaam Ke 
Liye Fursat Ka Mohtaj Ho 

Ek Gane Me Ye Sher Hai : 

Aye Khuda! Behtar Hai Ye Ki Tu Chupa Parde Me Haı, 

Bech Daalege Tujhe Ye Log Is Chakkar Me Hai! (Maazallah) 


Is Sher Me Allah Ta'ala Ke Liye Ghalat Alfaaz Istemal Kiye 

Gaye Hai 

Sharm Ka Maqam Hai Ke Aise Alfaz Allah Ta'ala Ke Liye Istemal 
Kiye Jate Hai 


Ek Gane Me Ye Sher Hai: 

Ab Ye Jaan Le Le Ya Rab, Do Jahan Le Le Ya Rab, 

Ye Iman Le Le Ya Rab.....Ya Khuda..... Fana Fana Ye Dil Hua 
Fana (Maazallah) 

Kya Koi Musalman Ye Chahega Ke Us Ka Iman Le Liya Jaye! Agar 
Nahi To Phir In Gano Ko Hum Kyu Sun Rahe Hai? Is Me Ye Jumla 
"Iman Le Le Ya Rab" Qabile Ghaur Hai 

Ek Musalman Ke Liye Us Ke Iman Se Badi Daulat Kya Ho Sakti 
Hai,Ye Gane Aap Ke Iman Ke Liye Bahut Khatarnaak Hai Lihaza 
Jitni Jaldi Ho Sake Sambhal Jaiye 

Ek Gane Me Ye Sher Hai : 

Jab Se Tere Naina Mere Naino Se Lage Re, 

Rab Bhi Diwana Lage Re! (Maazallah) 


Is Gane Me Allah Ta'ala Ko Bhi Diwana Kaha Ja Raha Hai Aur 
Allah Ta'ala Ko Diwana Kehna Kufr Hali 


Ek Gane Me Ye Sher Hai : 
Muhabbat Ki Qismat Banane Se Pehle, 
Zamane Ke Malik Tu Roya To Hoga! (Maazallah) 


Allah Ta'ala Is Se Pak Hai Ki Roye Aur Jo Aisa Kehta Hai Woh 
Kafir Hai 

Is Qism Ki Baatein Allah Ta'ala Ke Bare Me Ek Kam Padha Likha 
Musalman Bhi Nahi Karega Lekin Ye Gane Hai Ke Aaj Kayi 
Musalman Bade Shauq Se Ye Bate Apni Zubaan Par La Rahe Hain 


Ek Gane Me Ye Sher Hai : 
Main Pyar Ka Poojari, Mujhe Pyar Chahiye, 
Rab Jaisa Hi Sundar Mera Yaar Chahiye! (Maazallah) 


Pyar Ki Pooja Karna Kufr Hai Aur Allah Ta'ala Ki Tarah Kisi 

Aur Ko Kehna Bhi Kufr Hai 

Ek Gane Me Ye Sher Hai : 

Agar Mile Khuda To, To Puchhunga Khudaya, 

Jism Mujhe De Ke Mitti Sa, Shishe Sa Dil Kyu Banaya 

(Maazallah) 

Is Sher Me Bhi Allah Ta'ala Par Aitraz Kiya Gaya Hai Ki "Kyu 
Banaya" Ye Kufr Hai Aur Jitne Bhi Ash'aar Hum Ne Bayan Kiye, 
Sab Me Kuchh Na Kuchh Kufr Hai, In Ke Ilawa Lakho Ash'aar Hain 
Jise Log Bade Shaug Se Sunte Hai, Hum Ne Kuch Bayaan Kiye Hain 
Taki Musalman Samajh Sakein 


Jo In Kufriya Gano Ko Dilchaspi Se Sune Ya Padhe Woh Kafir Ho 
Gaya Aur Us Ke Tamam Nek Aamal Barbad Ho Gaye, Sari Nekiya 
Khatm Ho Gayi, Shadi Shuda Tha To Nikah Bhi Gaya, Mureed Tha 
To Bai'at Bhi Khatm Aur Ab Us Par Farz Hai Ki Tauba Kare Aur 
Naye Sire Se Kalima Padh Kar Musalman Ho Aur Tajdide Nikah Bhi 
Kare Aur Phir Mureed Bane 

Khalifa -e- Huzoor Muftie Aazam -e- Hind, Shaarahe Bukhari, 
Hazrat Allama Shariful Haque Amjadi Alaihirrahama Farmate Hai 
Ki Is Tarah Ke (Sareeh) Kufr Aur Behuda Ash'aar Koi Gaye 

(Padhe) To Woh Kafir Hai Agarche Woh Ye Kahe Ki Mera Ye Aqida 
Nahin, Kufr Bakne Ke Baad Ye Bahana Kaam Nahi Dega 

Is Liye Har Musalman Mard Wa Aurat Par Farz Hai Ki Woh Ilme 






Deen Hasil Kare, Kufr Wa Islam Ko Pehchane, Zarooriyate Deen 
Wa Ahle Sunnat Ko Samjhe Taaki Aisi Ghalati Na Ho Paye 


Gi ca? İp Sİ : Ps 2587 A Sue Cl Sol? et) 


Jaagna Hai Jaag Lo Aflaak Ke Saaye Tale, 

Hashr Tak Sote Rahoge Khaak Ke Saaye Tale, 
Allah Ta'ala Humein Tamam Buraiyo Se Bachaye Aur Dusro Ko 
Burai Se Rokne Aur Neki Ka Hukm Dene Ki Taufig Ata Farmaye 
(Aameen) 


Jawab : Sareeh (Clear) Kufr Par Mushtamil Ye Ash'aar Padhne Se 
Woh Zaroor Dayera -e- Islam Se Khari; Ho Jayega Aur Us Par 
Tauba Wa Tajdide Iman Farz Hai Kyuki Kufre Sareeh Me Jahalat 
Ka Uzr Qabile Qubool Nahi Hai, Ise Yun Samajhiye Ke Ye Kufr Ek 
Aag Hai Aur Aap Is Me Niyyat Kar Ke Haath Dale Ya Baghair 
Niyyat Ke, Dono Surato Me Haath Jal Jayega, Aisa Nahi Hai Ki 
Aap Haath Dalne Se Pehle Ye Kahe Ki Mai Niyyat Karta Hu Haath 
Jalne Ki Aur Phir Aag Me Haath Dale To Hi Jalega, Isi Tarah 

Kufr Hal Ke Aap Ne Anjane Me Hi Kaha Ho Lekin Woh Kufr Hal, 
Pehli Ghalati To Yahi Hai Ki Aap Ne Ilm Hasil Nahi Kiya Aur Ye 
Nahi Jana Ki Aqida Kya Hai Aur Kaun Si Baate Kufr Hai 

Wallahu Aalam 





Jawab : Nahi, Kafir Nahi Hoga Lekin Gane Sunna Najaiz Wa Haram 
Aur Jahnnam Me Le Jane Wala Amal Hai, Gane Sunne Ke Bahut Se 
Nuqsanaat Hain Jin Me Chand Hum Ne Is Risale Me Bayan Kiye 

Hai, Agar Koi Aise Gane Sunta Hai Jin Me Kufriya Ashaar Nahı 

To Bhi Gunahgaar Hoga Aur Mumkin Hai Ki Woh Koi Aisa Gana Bhi 
Sun Le Jin Me Kufriya Ashaar Ho Aur Use Maloom Na Ho Ya Woh 
Tameez Na Kar Sake 


Gane Sunne Ki Kisi Tarah Ijazat Nahi Hai Aur Phir Ye Badi 
Ajeeb Baat Hai Ki Chhant Kar Gane Sune Jaye Yani Kufriya 
Ash'aar Walo Ko Alag Kiya Jaye, Ye To Aisa Hai Ki Haram Ko 
Chun Chun Kar Khaya Jaaye 






Jawab : Shuruaat Apni Aur Apne Baccho Ki Shadi Se Ki Jaye Aur 
Jin Ke Yahan Gana Bajana Hota Ho Un Ka Boycot Kiya Jaye, Jahan 
Gana Bajana Dekhe Wahan Dawat Me Shirkat Na Kare Chahe Woh 
Kitna Bhi Qareebi Kyu Na Ho, Ulama Ko Bhi Chahiye Ke Aisi 
Dawat Me Bilkul Na Jaye Aur Gane Bajane Walo Ko Jahan Tak Ho 
Sake Samjhayein Aur Agar Na Samhein To Un Ke Ghar Mukammal 
Taur Par Aana Jana Band Kar Diya Jaye Chahe Kisi Ki Shadi Ho 

Ya Wafat, Ye Kaam Ek Commitee Bana Kar Kiya Jana Chahiye Jis 
Me Ilaqe Ke Zimmedaran Mil Baith Kar Qanoon Banayein Aur Gane 
Bajane Walo Par Sakhti Kare Kyuki Narmi Se Har Kaam Nahi Hota 

Our Other Pamphlets 


Azaan -e- Bilal Aur Suraj Ka Nikalna 
Ghaire Sahaba Mein Radiallaho Ta'ala Anho Ka Istemal 
Shabe Meraj Huzoor Ghause Paak 
Sarkar Ka Hulya Mubarak 
Shabe Meraj Nalain Arsh Par 
Bahaar -e- Tehreer (5 Parts) 
Hazrate Bilal Ka Rang Kaala Nahin Tha 
Furooyi Ikhtelafaat Rahmat Hain 
Hazrate Bilal Ke Islam Laane Ka Waqiya 
Gaana Bajana Band Karo (Hindi, Roman Urdu) 
Mugarrir Kaisa Ho? 
Hazrate Owais Qarni Ke Daant 
Allah Ta'ala Ko Uparwala Ya Allah Miyan Kehna Kaisa? 


(Available in four different languages) 


abdemustafaotfticial.blogspot.com 





